Tunel Dargov

Tunel Dargov je plánovaný diaľničný tunel na Slovensku, ktorý bude dlhý 4008 metrov. Nachádzať sa bude na úseku diaľnice D1 Bidovce-Dargov, na hranici okresov Košice-okolie a Trebišov.

Parametre
Projektová dokumentácia tunela počíta s výstavbou dvoch paralelných tunelových rúr v dĺžke 4008 metrov. Pravá rúra bude mať vybudované dva jazdné pruhy, ľavá z dôvodu výškového vedenia trasy diaľnice navyše ešte tretí pruh pre pomalé vozidlá. 

V interiéri tunela sú navrhnuté SOS výklenky, výklenky pre hydrant požiarneho vodovodu, hlásky núdzového volania, kamery a iné technicko-zabezpečovacie zariadenia. Centrálny riadiaci systém bude umiestnený v tunelovom dispečingu.

Výstavba
Detaily projektu sú v procese posudzovania vplyvov navrhovaných činností na životné prostredie.

Referencie

Dargov
Kategória:Diaľnica D1 (Slovensko)